อินฟันตาโซฟิอาแห่งสเปน

อินฟันตาโซฟิอาแห่งสเปน (; ประสูติ 29 เมษายน ค.ศ. 2007) เป็นสมาชิกราชวงศ์สเปน พระองค์เป็นพระราชธิดาพระองค์เล็กในสมเด็จพระราชาธิบดีเฟลิเปที่ 6 กับสมเด็จพระราชินีเลติเซีย และทำให้อยู่ในลำดับการสืบราชสันตติวงศ์สเปนลำดับที่ 2 ตามหลังเพียงเลโอนอร์ เจ้าหญิงแห่งอัสตูเรียส พระเชษฐภคินี

โซฟิอาประสูติในโรงพยาบาลนานาชาติรูเบร์ที่มาดริดในรัชสมัยสมเด็จพระราชาธิบดีฆวน การ์โลสที่ 1 แห่งสเปน พระอัยกา

 พระชนม์ชีพช่วงต้นและพระราชวงศ์ 
อินฟันตาโซฟิอาประสูติในวันที 29 เมษายน ค.ศ. 2007 เวลา 16:50 น. (CET) ที่โรงพยาบาลนานาชาติรูเบร์ที่มาดริดผ่านการผ่าคลอด หลังเลยกำหนดคลอดสองวัน พระราชวงศ์ได้ส่งสารแก่สื่อมวลชนผ่านการส่งข้อความสั้นเอสเอ็มเอส เช่นเดียวกับพระเชษฐภคินี มีการประกาศว่าเซลล์ต้นกำเนิดสายสะดือของพระองค์จะถูกส่งไปยังธนาคารเอกชนในยุโรปในเบลเยียมและธนาคารสาธารณะของสเปน พระราชบิดามารดา ซึ่งในขณะนั้นคือเจ้าชายและเจ้าหญิงแห่งอัสตูเรียส ได้ดำเนินการเช่นเดียวกันกับเซลล์ของเลโอนอร์ โดยนำเซลล์เหล่านั้นไปยังศูนย์เอกชนในรัฐแอริโซนา ซึ่งก่อให้เกิดข้อโต้แย้งในสเปน

โซฟิอาได้รับการตั้งพระนามตามสมเด็จพระราชินีโซเฟีย พระอัยยิกา พระองค์ได้รับพิธีศีลล้างบาปเมื่อวันที่ 15 กรกฎาคมจากโดยอาร์ชบิชอปแห่งมาดริด อันโตนิโอ มาริอา โรอูโก บาเรลา ในสวนของพระราชวังซาร์ซูเอลา พระราชบิดามารดาทูนหัวของพระองค์คือ ปาโลมา โรกาโซลาโน (พระอัยยิกาฝ่ายพระราชมารดา) และเจ้าชายคอนสแตนติน-อัสเลน เจ้าชายแห่งวิดิน และพระองค์มีพระนามว่า เด โตโดส โลส ซานโตส (; "แห่งนักบุญทั้งหลาย") เช่นเดียวกับพระเชษฐภคินีตามธรรมเนียมของบูร์บง

 การศึกษา 
ใน ค.ศ. 2009 โซฟิอาเริ่มการศึกษาที่เอากูเอลาอินฟันติลกัวร์เดียเรอัล () ซึ่งเป็นสถานรับเลี้ยงเด็กสำหรับเด็ก ๆ ของราชองครักษ์สเปน เช่นเดียวกับพระเชษฐภคินี เมื่อวันที่ 13 กันยายน ค.ศ. 2010 พระองค์เริ่มเรียนชั้นประถมศึกษาปีที่ 1 ที่โรงเรียนซันตามาริอาเดโลสโรซาเลสในมาดริด ในเดือนสิงหาคม ค.ศ. 2023 พระองค์เริ่มเรียนหลักสูตร International Baccalaureate 2 ปีที่ UWC Atlantic College ใน Vale of Glamorgan ประเทศเวลส์ เธอสำเร็จการศึกษาเมื่อวันที่ 24 พฤษภาคม ค.ศ. 2025

หลังอินฟันตาทรงตัดสินพระทัยไม่เข้ารับราชการทหารจากประกาศในเดือนเมษายน ค.ศ. 2025 ในเดือนกรกฎาคม ค.ศ. 2025 สำนักพระราชวังได้ยืนยันว่าพระองค์จะศึกษาด้านการเมืองและความสัมพันธ์ระหว่างประเทศที่วิทยาลัยฟอร์เวิร์ด ซึ่งเป็นสถาบันในเครือของมหาวิทยาลัยลอนดอน การศึกษาซึ่งเริ่มต้นในเดือนกันยายน ค.ศ. 2025 จะใช้เวลาสามปีและครอบคลุมสามเมืองหลวงของยุโรป ได้แก่ ลิสบอน ปารีส และเบอร์ลิน

 บรรดาศักดิ์ 
ในฐานะพระราชธิดาในเจ้าชายแห่งอัสตูเรียส โซฟิอาทรงประสูติในฐานะอินฟันตาและได้รับการสถาปนาเป็น "Her Royal Highness Infanta Doña Sofia" แม้จะมีฐานันดรศักดิ์และสถานะเทียบเท่าเจ้าชาย แต่โซฟิอาไม่ได้ดำรงตำแหน่งเจ้าหญิง เนื่องจากในสเปนมีเพียงรัชทายาทเท่านั้นที่ได้รับอนุญาตให้ดำรงตำแหน่งนั้น

ภายหลังการขึ้นครองราชย์ของพระราชบิดาเมื่อวันที่ 19 มิถุนายน ค.ศ. 2014 โซฟิอาจึงอยู่ในลำดับที่สองของการสืบราชบัลลังก์สเปน

 อ้างอิง 

 แหล่งข้อมูลอื่น 



หมวดหมู่:เจ้าหญิงสเปน
หมวดหมู่:บุคคลจากมาดริด
หมวดหมู่:ราชวงศ์บูร์บง (สเปน)
หมวดหมู่:พระราชวงศ์ที่ทรงพระเยาว์
หมวดหมู่:ชาวสเปนเชื้อสายกรีก
หมวดหมู่:ชาวสเปนเชื้อสายรัสเซีย
หมวดหมู่:ชาวสเปนเชื้อสายเยอรมัน
หมวดหมู่:ชาวสเปนเชื้อสายเดนมาร์ก